
ΝΟΜΟΙ 

ΝΟΜΟΣ ΑΡΙΘ. 1863 (1) 

Άρση των συνεπειών του εμφυλίου πολέμου 1944-1949. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδαμε τον ακόλουθο νόμο που ψήφισε η Βουλή: 

Άρθρο 1 

1. Η περίοδος από την αποχώρηση των Στρατευμάτων κατοχής μέ¬ 
χρι 31.12.1949 αναγνωρίζεται ως «περίοδος εμφυλίου πολέμου». 

2. Όπου στην κείμενη νομοθεσία αναφέρεται ο όρος «συμμοριτοπόλε¬ 
μος» αντικαθίσταται με τον όρο «εμφύλιος πόλεμος» και όπου «συμμορί¬ 
τες» με τον όρο «Δημοκρατικός Στρατός». 

3. Διατάξεις συντακτικών πράξεων, ψηφισμάτων, νόμων, διαταγμά¬ 
των και υπουργικών αποφάσεων, που είναι αντίθετες με τις διατάξεις 
του παρόντος καταργούνται. 

Άρθρο 2 

Αίρονται οι οποιεσδήποτε συνέπειες από καταδίκες αγωνιστών της 
Εθνικής Αντίστασης και όσων έλαβαν μέρος στον εμφύλιο πόλεμο που 
επιβλήθηκαν από κακουργοδικεία, εφετεία, τακτικά ή έκτακτα στρατο¬ 
δικεία, ναυτοδικεία ή αεροδικεία για πράξεις που είχαν σχέση με τη συμ¬ 
μετοχή τους στην Εθνική Αντίσταση και τον εμφύλιο πόλεμο καθώς επί¬ 
σης με τα κοινωνικά τους φρονήματα και γενικότερα με την κατα δια¬ 


στήματα πολιτική ανωμαλία από την απελευθέρωση και μέχρι 24 Ιου¬ 
λίου 1974, οι δε ποινές διαγράφονται από τα δελτία του ποινικού μη¬ 
τρώου. 

Άρθρο 3 

1. Δικαίωμα σύνταξης από το Δημόσιο Ταμείο κατά τις διατάξεις 
των άρθρων 2 εως 14 του Ν. 1543/1985 (ΦΕΚ 73) έχουν όσοι είχαν 
ενταχθεί σε ανταρτικές ομάδες ή οργανώσεις του άρθρου 9 του Ν. 
1285/1982 ή στο «Δημοκρατικό Στρατό» και κατέστησαν διαρκώς 
ανίκανοι συνεπεία οποιοσδήποτε παθήματος, τραύματος ή νόσου που 
οφείλεται αποκλειστικά στις εμφύλιες συγκρούσεις ή συμπλοκές ή σε 
βίαια περιστατικά ή σε αντίποινα ή σε κακουχίες κατά τη διάρκεια της 
φυλάκισης ή σε εκτόπιση ή σε εξορίες, για τη δράση τους ή τα κοινωνικά 
τους φρονήματα, εφ’ όσον αποδεδειγμένα το πάθημα έχει άμεση σχέση 
με τις συγκρούσεις αυτές και εφ’ όσον αυτό έλαβε χώρα καθόλο το χρο¬ 
νικό διάστημα από την αποχώρηση των στρατευμάτων κατοχής μέχρι 
τη λήξη του εμφυλίου πολέμου ή και μετά τη λήξη του ή εφ’όσον κατέ¬ 
στησαν ανίκανοι συνεπεία νόσου που οφείλεται σε κακουχίες ή σε εκτοπί¬ 
σεις ή σε εξορίες. 

2. Η νόσος πρέπει, στην τελευταία αυτή περίπτωση, να εκδηλώθηκε 
κατά τη διάρκεια των γεγονότων αυτών ή μέσα σε ένα εξάμηνο από τη 
■λήξη τους. 

3. Η ένταξη στις ανταρτικές ομάδες ή οργανώσεις του άρθρου 9 του 
Ν. 1285/1982 αποδεικνύεται με πιστοποιητικό αγωνιστή της εθνικής 
αντίστασης του άρθρου 10 του Π.Δ. 379/1983 (ΦΕΚ 136), η δε 
ένταξη στο «Δημοκρατικό Στρατό» με οποιοδήποτε επίσημο στοιχείο ή 
αν λείπουν στοιχεία, με ένορκη βεβαίωση δύο μαρτύρων ενώπιον ειρη¬ 
νοδίκη ή συμβολαιογράφου. 

Άρθρο 4 

1. Δικαίωμα σύνταξης από το Δημόσιο Ταμείο, σύμφωνα με τις δια¬ 
τάξεις που ισχύουν για τη συνταξιοδότηση των πολιτών από τον άμαχο 
πληθυσμό έχουν όσοι δεν είχαν ενταχθεί σε ανταρτικές ομάδες ή οργα¬ 
νώσεις ή στο «Δημοκρατικό Στρατό» και κατέστησαν διαρκώς ανίκανοι 
συνεπεία τραύματος που οφείλεται αποκλειστικά στις εμφύλιες συγκρού¬ 
σεις ή συμπλοκές ή σε βίαια περιστατικά ή σε αντίποινα, εφ’ όσον τα γε¬ 
γονότα αυτά έλαβαν χώρα στο χρονικό διάστημα από την αποχώρηση 
των στρατευμάτων κατοχής μέχρι τη λήξη του εμφυλίου πολέμου, κα¬ 
θώς και από έκρηξη βλημάτων ή εκρηκτικών μηχανημάτων κάθε εί¬ 
δους, που τοποθετήθηκαν ή εγκαταλείφθηκαν από τον «Εθνικό» ή το 
«Δημοκρατικό Στρατό» ή από άλλες ένοπλες οργανώσεις και αν ακόμη ο 
τραυματισμός αυτός επήλθε μετά τη λήξη των εμφύλιων συγκρούσεων. 

2. Επίσης δικαιούνται σύνταξη και όσοι από τους αναφερόμενους 
στην προηγούμενη παράγραφο κατέστησαν ανίκανοι συνεπεία νόσου που 
οφείλεται αποκλειστικά σε κακουχίες κατά τη διάρκεια της φυλάκισης ή 
αιχμαλωσίας ή εκτόπισης ή εγκλεισμού σε στρατόπεδα συγκέντρωσης ή 
σε εξορίες, για τη δράση τους ή τα κοινωνικά τους φρονήματα, έστω και 
αν τα γεγονότα αυτά έλαβαν χώρα μετά τη λήξη του εμφυλίου πολέμου. 
Η νόσος πρέπει να εκδηλώθηκε κατά τη διάρκεια των γεγονότων αυτών 
η'μέσα σε ένα εξάμηνο από τη λήξη τους. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Η σύνταξη που προβλέπεται από τις διατάξεις του άρθρου αυτού 
χορηγείται εφ’ όσον το ποσοστό μείωσης της ικανότητας για εργασία 
ανέρχεται τουλάχιστον σε 25%. 


2. Την αριθ. 568/1989 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης, Οικονο¬ 
μικών και Εθνικής Παιδείας και θρησκευμάτων, αποφασίζουμε; 


Άρθρο 5 

1. Όσοι θεμελιώνουν δικαίωμα για συνταξιοδότηση με βάση τις δια¬ 
τάξεις του παρόντος, έχουν δε θεμελιώσει συνταξιοδοτικό δικαίωμα για 
την ίδια αιτία με βάση άλλες διατάξεις, δικαιούνται να επιλέξουν τη μία 
από τις δύο συντάξεις. 

2. Δικαίωμα σύνταξης κατά τις διατάξεις του νόμου αυτού έχουν και 
01 Χήρες, οι γονείς, τα ανάπηρα τέκνα και οι ανάπηρες άγαμες ή δια¬ 
ζευγμένες θυγατέρες ή αδελφές με ποσοστό αναπηρίας άνω του 67%, 
όσων από τους αναφερόμενους στα άρθρα 3 και 4 του νόμου αυτού σκο¬ 
τώθηκαν ή εκτελέστηκαν ή πέθαναν ή εξαφανίστηκαν, καθώς κοιι όσων 
πεθαίνουν μετά την απόκτηση δικαιώματος σύνταξης ή, ενώ είχαν τις 
προϋποθέσεις συνταξιοδότησης, πέθαναν μέχρι την έναρξη ισχύος του 
νόμου αυτού ή και μετά από αυτήν, χωρίς να έχουν οιναγνωρίσει δικαί¬ 
ωμα σύνταξης, εφαρμοζομένων αναλόγως των διατάξεων που ισχύουν 
για τις οικογένειες αναπήρων πολέμου οπλιτών. 

3. Ως προς το ποσό της σύνταξης καΐ' τα επιδόματα ανικανότητας 
των δικαιούχων του άρθρου 4 του νόμου αυτού, εφαρμόζονται ανάλογα 
οι διατάξεις των άρθρων 80 και 105 του Κώδικα Πολεμικών Συντά¬ 
ξεων, όπως ισχύουν για τους ανάπηρους πολίτες από τον άμαχο πληθυ¬ 
σμό. 

4. Ως προς την απόδειξη του τραυματισμού και του είδους του παθή¬ 
ματος, τη σχέση του με τα γεγονότα που κατά τα άρθρα 3 και 4 του νό¬ 
μου αυτού παρέχουν δικαίωμα σύνταξης, το όργανο που προσδιορίζει το 
ποσοστό αναπηρίας, το συντάξιμο ποσοστό ανικανότητας, την απόδειξη 
του θανάτου, τη διαδικασία απονομής της σύνταξης και τα δικαιολογη- 
τικά, έχουν ανάλογη εφαρμογή οι διατάξεις των άρθρων 3, 5, 7, 8, 12, 
13 και 14 του Ν. 1543/1985. Πιστοποιητικό αγωνιστή εθνικής αντί¬ 
στασης υποβάλλεται όπου απαιτείται. 

5. Τα οικονομικά αποτελέσματα από την εφαρμογή του νόμου αυτού 
αρχίζουν από την 1η του επόμενου μήνα μετά την υποβολή της αίτησης 
για συνταξιοδότηση. 

Άρθρο 6 

Η ισχύς αυτού του νόμου αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΑΛΙΤ. ΣΑΜΑΡΑΣ Φ. ΚΟΥΒΕΛΗΣ 

θεωρήθηκε και τέθηκε η Μεγάλη Σφραγίδα του Κράτους. 

Αθήνα, 18 Σεπτεμβρίου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΚΟΥΒΕΛΗΣ 

ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 468 
Ρύθμιση θεμάτων Προσωπικού των Παιδαγωγικών Ακαδημιών, των 
Σχολών Νηπιαγωγών και των Εκκλησιαστικών Παιδαγωγικών 
Ακαδημιών. 


Άρθρο 1 


Προσωρινές θέσεις Ειδικών Παρέδρων 


1. Από την ημέρα δημοσίευσης του παρόντος Προεδρικού Διατάγμα¬ 
τος καταργούνται όλες οι οργανικές θέσεις του εκπαιδευτικού προσωπι¬ 
κού των Παιδαγωγικών Ακαδημιών, των Σχολών Νηπιαγωγών και 
των Εκκλησιαστικών Παιδαγωγικών Ακαδημιών. 

2. Συνιστώνται οι εξής προσωρινές προσωποπαγείς θέσεις ειδικών 
παρέδρων στο Παιδαγωγικό Ινστιτούτο: 

I. Σαράντα μία (41) θέσεις Παιδοιγωγών. 

II. Ένδεκα (11) θέσεις θεολόγων. 

III. Δεκατέσσερις (14) θέσεις Φιλολόγων. 

IV. Έξι (6) θέσεις Μαθηματικών. 

V. Δέκα (10) θέσεις Φυσικών. 

VI. Τέσσερις (4) θέσεις Τεχνικών. 

VII. Μία (1) θέση Αγγλικής Φιλολογίας. 

VIII. Μία (1) θέση Γεωπόνου. 

IX. Επτά (7) θέσεις Σωματικής Αγωγής. 

X. Εννέα (9) θέσεις Οικιακής Οικονομίας. 

IX. Οκτώ (8) θέσεις Νομικής. 

3. Τις θέσεις της προηγούμενης παραγράφου καταλαμβάνουν αυτο¬ 
δικαίως οι μόνιμοι καθηγητές των Παιδαγωγικών Ακαδημιών, Σχο¬ 
λών Νηπιαγωγών και Εκκλησιαστικών Παιδαγωγικών Ακαδημιών 
από την ημέρα δημοσίευσης του παρόντος, οι οποίοι ασκούν τα ίδια κα¬ 
θήκοντα με εκείνα των Παρέδρων του Παιδαγωγικού Ινστιτούτου με 
θητεία. 

4. Οι καθηγητές της προηγούμενης παραγράφου λαμβάνουν τις κάθε 
είδους αποδοχές και επιδόματα του Επίκουρου Καθηγητή Α.Ε.Ι., όπως 
αυτές προσδιορίζονται από την κάθε φορά ισχύουσα νομοθεσία. Τις ίδιες 
αποδοχές και επιδόματα λαμβάνουν και οι μόνιμοι καθηγητές της δια¬ 
τηρούμενης Ειδικής Παιδαγωγικής Ακαδημίας Θεσσαλονίκης. 

5.0 χρόνος προϋπηρεσίας των παραπάνω καθηγητών υπολογίζεται, 
ως προς όλες τις συνέπειες, ως χρόνος υπηρεσίας στη θέση που κατα¬ 
λαμβάνουν. 


6. Οι αυνιστώμενες με την παράγραφο 2 αυτού του άρθρου θέσεις κα¬ 
ταριούνται με την κατά οποισνδήποτε τρόπο αποχώρηση από την Υπη¬ 
ρεσία όσων τις κατέχουν. 


.. ι«Λ«μρανουν τις σεσεις της παραγράφου Ζ του παρόντος 

άρθρου μπορούν να διατίθενται με απόφαση του Υπουργού Εθνικής Παι¬ 
δείας και θρησκευμάτων και μετά από γνώμη του Συντονιστικού Συμ¬ 
βουλίου του Παιδαγωγικού Ινστιτούτου και αίτηση του κάθε ενδιαφερό¬ 
μενον, για τη διδασκαλία μαθημάτων της ειδικότητάς τους ή ερευνη¬ 
τικό έργο, ως εξής: 

α) Στα Ανώτατα Εκπαιδευτικά Ιδρύματα (Α.Ε.Ι.). 

β) Στα Τεχνολογικά Εκπαιδευτικά Ιδρύματα (Τ.Ε.Ι.). 

Τ) Στο Μαράσλειο Διδασκαλείο Δημοτικής Εκπαίδευσης 
(Μ.Δ.Δ.Ε.). Ρ 1 


δ) Στα Περιφερειακά Επιμορφωτικά Κέντρα (Π.Ε.Κ.), ή Σχολές Επι¬ 
μόρφωσης (ΣΕΛΜΕ, ΣΕΛΔΕ). 
ε) Στη Σ.Ε.Λ.Ε.Τ.Ε. 

στ) Στη Χαροκόπειο Ανωτάτη Σχολή Οικιακής Οικονομίας, 
ζ) Στις Ανώτερες Εκκλησιαστικές Σχολές, 

Η διάθεση των Ειδικών Παρέδρων του Παιδαγωγικού Ινστιτούτου 
στα ανωτέρω Εκπαιδευτικά Ιδρύματα, γίνεται σύμφωνα με τις εκάατοτε 
ισχύουσες διατάξεις. 

8. Κατ’ εξαίρεση το μόνιμο διδακτικό προσωπικό των Π. Ακαδημιών 
Λαμίας, Λάρισας, Μυτιλήνης, Τριπόλεως και Φλώρινας και της Σχο¬ 
λής Νηπ/γών Καρδίτσας που υπηρετεί σ’ αυτές κατά το Ακαδημαϊκό 
έτος 1988-89, εξακολουθεί να προσφέρει υπηρεσία στις Σχολές αυτές 
μέχρι την οριστική παύση της λειτουργίας τους. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 46, παρ. 3 του νόμου 1268/82 (ΦΕΚ 
87 τ.Α’). 


Άρθρο 2 

Προσωρινές θέσεις για τους καθηγητές 
της Φιλεκπαιδευτικής Εταιρείας 

1. Επιπλέον των θέσεων του άρθρου 1, συνιστώνται και οι εξής προ¬ 
σωρινές προσωποπαγείς θέσεις ειδικού επιστημονικού προσωπικού της 
Φιλεκπαιδευτικής Εταιρείας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

1. Δύο (2) θέσεις Παιδαγωγών 

II. Μία (1) θέση θεολόγου 

III. Μία (1) θέση Φιλολόγου 

IV. Μία (1) θέση Μαθηματικού 

V. Μία (1) θέση Φυσικού 

VI. Μία (1) θέση Τεχνικού 

VII. Μία (1) θέση Μουσικής 

2. Τις θέσεις της προηγούμενης παραγράφου καταλαμβάνουν αυτο¬ 
δικαίως από τη δημοσίευση του παρόντος, ισάριθμοι καθηγητές που 
υπηρετούν στις Παιδαγωγικές Ακαδημίες Ψυχικού και Πατρών της Φι¬ 
λεκπαιδευτικής Εταιρείας, των οποίων οι θέσεις καταργούνται. 

3. Οσοι καταλαμβάνουν τις θεσεις της παραγράφου 1 του παρόντος 
άρθρου ασκούν στη Φιλεκπαιδευτική Εταιρεία τα επιστημονικά καθήκο¬ 
ντα που ορίζονται κατά περίπτωση από το Διοικητικό Συμβούλιό της. 

4. Κατά τα λοιπά εφαρμόζονται και επί του προσωπικού της παρα¬ 
γράφου 1 του παρόντος άρθρου οι διατάξεις των παραγράφων 4,5,6 και 
7 του άρθρου 1 του παρόντος Προεδρικού Διατάγματος. Ειδικά, όσον 
αφορά την κατά τις διατάξεις της παρ. 7 του άρθρου 1, διάθεση του ειδι¬ 
κού επιστημονικού προσωπικού της Φιλεκπαιδευτικής Εταιρείας, αυτή 
γίνεται έπειτα από γνωμοδότηση του Διοικητικού Συμβουλίου της. 


Άρθρο 3 

Προσωρινές θέσεις διοικητικού προσωπικού 

1. Συνιστώνται οι ακόλουθες προσωρινές προσωποπαγείς θέσεις διοι¬ 
κητικού προσωπικού στις διευθύνσεις και τα γραφεία εκπαίδευσης και 
στις γροιμματείες των σχολείων: 

(α) Εννέα (9) του Προσωρινού Κλάδου Π.Ε. Διοικητικών Γραμμα¬ 
τέων. 

(β) Είκοσι πέντε (25) του Προσωρινού Κλάδου Δ.Ε. Γραφέων - Δα- 
κτυλογράφων. 

(γ) Εννέα (9) του Προσωρινού Κλάδου Δ.Ε. Συντηρητών Κτιρίων. 

(δ) Επτά (7) του Προσωρινού Κλάδου ΐ.Ε. Επιμελητών Υλικού. 

(ε) Δέκα τέσσερες (14) του Προσωρινού Κλάδου Υ.Ε. Επιστατών - 
Κλητήρων. 

(στ) Είκοσι επτά (27) του Προσωρινού Κλάδου Υ.Ε. Καθαρι¬ 
στριών. 

2. Τις θέσεις της προηγούμενης παραγράφου καταλαμβάνουν ισάριθ¬ 
μοι, διοικητικοί υπάλληλοι των καταργουμένων Παιδαγωγικών Ακα- 
δημιών. Σχολών Νηπιαγωγών και Εκκλησιαστικών Παιδαγωγικών 
Ακαδημιών, οι οποίοι μέχρι τώρα κατείχαν θέσεις προβλεπόμενες από 
τα Ν.Δ. 842/71 και 1057/71 και του Π.Δ. 292/1977. Η κατάταξη 
στις θέσεις αυτές γίνεται με απόφαση του Υπουργού Εθνικής Παιδείας 
και θρησκευμάτων, που εκδίδεται ύστερα από σύμφωνη γνώμη του κε¬ 
ντρικού υπηρεσιακού συμβουλίου διοικητικού προσωπικού. Από την έκ¬ 
δοση της απόφασης αυτής καταργούνται όλες οι θέσεις διοικητικού προ¬ 
σωπικού οργανικές και με σχέση εργασίας ιδιωτικού δικαίου αορίστου 
χρόνου, των Παιδαγωγικών Ακαδημιών, των Σχολών Νηπιαγωγών 
και των Εκκλησιαστικών Παιδαγωγικών Ακαδημιών. 

3. Οι συνιστώμενες με την παράγραφο 1 αυτού του άρθρου προσωρι¬ 
νές προσωποπαγείς θέσεις καταργούνται με την κατά οποιονδήποτε 
τρόπο αποχώρηση από την υπηρεσία όσων έχουν καταταγεί σ αυτές. 

4. Όσοι καταλαμβάνουν τις θέσεις της παραγράφου 1 του άρθρου 
αυτού τοποθετούνται σε διευθύνσεις ή γραφεία εκπαίδευσης ή γραμμα¬ 
τείς σχολείων της έδρας των Σχολών όπου υπηρετούσαν μέχρι σήμερα. 
Μπορούν όμως να διατίθενται, με απόφαση του Υπουργού Εθνικής Παι¬ 
δείας και Θρησκευμάτων σε ΑΕΙ, ΤΕΙ, ΠΕΚ, ΣΕΛΜΕ, ΣΕΛΔΕ, νω- 
τερες Εκκλησιαστικές Σχολές, Εκκλησιαστικά Σχολεία και τη ΣΕΛϋ I Δ 
της έδρας των Σχολών όπου υπηρετούσαν μέχρι σήμερα.. 

5. Κατ’ εξοιίρεση, όσοι από τους υπαλλήλους της παραγράφου υπη 
ρετούν στις Παιδαγωγικές Ακαδημίες Λαμίας, Λάρισας, Ι ριπολης, Μυ¬ 
τιλήνης και Φλώρινας και στη Σχολή Νηπιαγωγών Καρδίτσας εξακο¬ 
λουθούν να προσφέρουν υπηρεσία σ’ αυτές μέχρι την οριστική παύση της 
λειτουργίας τους. 


_ 2. Συνιστώνται τρεις (3) θέσεις καθαριστριών, μία (1) θέση επιστάτη, 
μία (1) θέση κηπουρού, μία (1) θέση ηλεκτρολόγου και μία (1) θέση 
οδηγού με σχέση εργασίας ιδιωτικού δικαίου αορίστου χρόνου στο Εκ¬ 
κλησιαστικό Λύκειο Βελλάς. Οι θέσεις αυτές καταργούνται κατά την με 
οποιονδήποτε τρόπο αποχώρηση αυτών που τις κατέχουν. 

3. Τις θέσεις των κλάδων της παραγράφου 1 καταλαμβάνουν ισάριθ¬ 
μες καθαρίστριες, τις δε θέσεις της παραγράφου 2 καταλαμβάνουν ισά¬ 
ριθμες καθαρίστριες, επιστάτης, κηπουρός, ηλεκτρολόγος και οδηγός 
που υπηρετούσαν μέχρι τώρα στις καταργούμενες Παιδαγωγικές Ακα- 
δημίες, Σχολές Νηπιαγωγών και Εκκλησιαστικές Παιδαγωγικές Ακα¬ 
δημίες. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο) ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Αθ. ΚΑΝ ΕΛΛΟΠΟΥΛΟΣ Α. ΣΑΜΑΡΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΟΝ 

ΒΑΣ. ΚΟΝΤΟΠΑΝΝΟΠΟΥΛΟΣ 
- ψ - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 469 
Ίδρυση ενορίας του Ιερού Ενοριακού Ναού Υπεραγίας Θεοτόκου Ευαγ¬ 
γελίστριας - Τσάρου της Ιερός Μητροπόλεως Κέρκυρας και Παξών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/1977 περί καταστατικού 
χάρτου της Εκκλησίας της Ελλάδος (ΦΕΚ 146/1977 τ.Α’) σε συνδυα¬ 
σμό με τα άρθρα 2 και 3 του αριθμ. 8/1979 κανονισμού της Ιεράς Συ¬ 
νόδου της Εκκλησίας της Ελλάδος περί Ιερών Ναών και Ενοριών (ΦΕΚ 
1/1980 τ.Α'). 

2. Τη σύμφωνη γνώμη του Μητροπολτικού Συμβουλίου της Ιεράς 
Μητροπόλεως Κερκύρας και Παξών που περιλαμβάνεται στο απόσπα¬ 
σμα της υπ’ αριθμ 177/14.12.1988 πράξεώς του. 

3. Το υπ’ αριθμ. 298/16.2.1988 έγγραφο του Σεβασμιωτάτου Μη¬ 
τροπολίτου Κερκύρας και Παξών προς τον Πρόεδρο της Κοινότητας 
Καναλιού Κερκύρας, από το οποίο προκύπτει η πάροδος άπρακτης της 
κατά νόμο προθεσμίας ενός μηνός για τη γνωμοδότηση του Κοινοτικού 
Συμβουλίου Καναλιού Κερκύρας. 

4. Την αριθ. 248/1989 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και θρησκευμάτων, 
αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού Υπεραγίας Θεοτόκου 
Ευαγγελστρίας - Τσάρου της Ιεράς Μητροπόλεως Κερκύρας και Πα¬ 
ξών. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 


Άρθρο 4 

Προσωρινές θέσεις με σχέση ιδιωτικού δικαίου 

1. Συνιστώνται δέκα πέντε (15) προσωρινές θέσεις /αθαρίστριώνμε 
οχέση εργασίας ιδιωτικού δικαίου αορίστου χρονου, στις δ^ΰυνσειςκαι 
τα γραφεία εκπαίδευσης και στις γραμματείες των σχο ειω 
αυτές καταργούνται κατά την με οποιονδήποτε τροπο απ χ ρηαη 
τών που τις κατέχουν. 


Αθήνα, 15 Σεπτεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΒΑΣ. ΚΟΝΤΟΠΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 470 

Τροποποίηση του Π.Δ. 451/1988 «Συμβούλια για τις εκκρεμείς υπο¬ 
θέσεις του αστυνομικού προσωπικού της πρώην Ελληνικής Χωροφυ¬ 
λακής και Αστυνομίας Πόλεων, ως και της Ελληνικής Αστυνομίας» 
(Α-205). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

α. Του άρθρου 11 παρ. 1 περίπτωση θ' του Ν. 1481/1984 «Οργανι¬ 
σμός Υπουργείου Δημόσιας Τάξης» (Α-152), όπως αντικαταστάθηκε 
με το άρθρο 1 του Ν. 1590/1986 (Α-49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α-51). 


γ. Την υπ’ αριθ. 524/1989 Γνωμοδότηση του Συμβουλίου της Επι¬ 
κράτειας, ύστερα από πρόταση των Υπουργών Δικαιοσύνης και Δημό¬ 
σιας Τάξης, αποφασίζουμε: 

"Αρθρο μόνο. 

Πρόεδροι των αναφερομένων στο άρθρο 1 του Π.Δ. 451/1988 (Α- 
205) Συμβουλίων Κρίσεων και ανακριτικών Συμβουλίων Αξιωματικών 
και Ανθυπαστυνόμων ορίζονται οι μετέχοντες σ’ αυτά δικαστικοί λει¬ 
τουργοί, σύμφωνα με τις διατάξεις του άρθρου 41 παρ. 3 του Ν.1756/ 
1988 (Α-35) και του άρθρου 13 του Ν. 1320/1983 (Α-6). 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

ΦΩΤΗΣ ΚΟΥΒΕΛΗΣ ΙΩΑΝΝΗΣ ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



